CELEX: 62011TN0638
Language: sk
Date: 2011-12-12 00:00:00
Title: Vec T-638/11: Žaloba podaná 12. decembra 2011 — European Dynamics Belgium a i./Európska agentúra pre lieky

18.2.2012   
            
            
               SK
            
            
               Úradný vestník Európskej únie
            
            
               C 49/29
            
         Žaloba podaná 12. decembra 2011 — European Dynamics Belgium a i./Európska agentúra pre lieky
   (Vec T-638/11)
   2012/C 49/52
   Jazyk konania: gréčtina
   
      Účastníci konania
   
   
      Žalobcovia: European Dynamics Belgium SA (Brusel, Belgicko), European Dynamics Luxembourg SA (Ettelbrück, Luxembursko), Evropaïki Dinamiki — Proigmena Sistimata Tilepikoinonion Pliroforikis kai Tilematikis AE (Atény, Grécko), European Dynamics UK Ltd (Londýn, Spojené kráľovstvo) (v zastúpení: B. Christianos, avvocato)
   
      Žalovaná: Európska agentúra pre lieky
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie EMA/787935/2011 Európskej agentúry pre lieky (ďalej len „EMA“), oznámené žalobcom 3. októbra 2011, ktorým EMA zamietla nimi predloženú ponuku v rámci sporného zadávacieho konania,
            
         
               —
            
            
               zrušil rozhodnutie EMA/882467/2011 výkonného riaditeľa EMA z 9. novembra 2011 zamietajúce žiadosť žalobcov o informácie týkajúce sa zloženia hodnotiacej komisie,
            
         
               —
            
            
               zaviazal EMA na náhradu trov konania.
            
         
      Dôvody a hlavné tvrdenia
   
   Touto žalobou sa žalobcovia domáhajú zrušenia týchto aktov: po prvé rozhodnutia Európskej agentúry pre lieky EMA/787935/2011 oznámeného žalobcom 3. októbra 2011, ktorým EMA zamietla nimi predloženú ponuku v rámci začatého zadávacieho konania EMA/2011/05/DV a po druhé rozhodnutia EMA/882467/2011 výkonného riaditeľa EMA z 9. novembra 2011 zamietajúceho opakovanú žiadosť žalobcov o prístup k dokumentom zadávacieho konania týkajúcim sa zloženia hodnotiacej komisie.
   Žalobcovia sa domáhajú zrušenia prvého napadnutého rozhodnutia pre porušenie podstatných formálnych náležitostí a najmä pre neexistenciu alebo nedostatok odôvodnenia ako aj pre absolútny nedostatok odôvodnenia, pretože: a) prvé napadnuté rozhodnutie neobsahovalo a naďalej neobsahuje dostatočné odôvodnenie, pokiaľ ide o dôvody odmietnutia ich ponuky a v každom prípade je odôvodnenie chybné. Osobitne žalobcovia tvrdia, že prvé napadnuté rozhodnutie neobsahuje komentáre k bodom, v ktorých bola ich ponuka menej výhodná ako aj k bodom, v ktorých boli ponuky iných uchádzačov lepšie; b) prvé napadnuté rozhodnutie neobsahovalo a naďalej neobsahuje odôvodnenie, pokiaľ ide o matematický vzorec (algoritmus) použitý na získanie presných známok (do druhého desatinného miesta) priznaných žalobcom; c) prvé napadnuté rozhodnutie neobsahovalo a naďalej neobsahuje odôvodnenie, pokiaľ ide o dôvody, pre ktoré finančná ponuka predložená jedným z uchádzačov nebola posúdená za príliš nízku.
   Žalobcovia tvrdia, že druhé napadnuté rozhodnutie musí byť zrušené podľa článku 263 ZFEÚ z dôvodu, že porušuje pravidlo práva Únie a konkrétnejšie nariadenie č. 1049/2001 tak, ako je spresnené vykonávacími ustanoveniami tohto nariadenia pre EMA, keďže EMA zamietla žiadosť o prístup žalobcov k menám a údajom členov hodnotiacej komisie sporného zadávacieho konania.